Masjid Al Imtizaj Bandung

Masjid Al Imtizaj Bandung nyaéta salah sahiji masjid nu aya di puseur Bandung, wangunana miboga ciri has arsitektur Tionghoa.  Masjid ieu ayana di Jalan Banceuy No. 8. Loba jalma nu kairut ku arsitektur masjid ieu. Harti Al Imtizaj nyéta ngahijikeun atawa dina bahasa Tionghoa Ronghe.

Al Imtizaj mangrupa masjid arsitektur budaya tionghoa ku sabab éta bisa ogé disebuut Klenteng Berkubah ku sabab di jero wangunan ieu aya gapura nu wangunna saperti klenteng tapi di luhurna aya kubah nu biasa jadi siloka wangunan masjid di Indonésia.

Baheula masjid ieu dibangun pikeun ngaronjatkeun budaya seni tiongkok dina khasanah ngahijikeun etnis tionghoa Islam jeung umat Islam séjénna.

 Sajarah 
Sajarah munggaran dibangunna masjid ieu, mimitina ti kahayang Bapak HR. Nuriana (mantan Gubernur Jawa Kulon) pikeun ngawangun masjid keur Muallaf hususna pikeun muallaf etnis tionghoa. Tim arsitekna dipupuhuan ku Ir Danny Swardany MBA, nu mangrupa arsitek masjid Atta'awun Bogor nu jadi salah sahiji Monumen Kebersamaan Masyarakat Jawa Barat. Masjid ieu diresmikeun dina tanggal 6 Agustus 1429 H ku Bapak Nuriana nu diaranan Masjid Al Imtizaj.

 Fasilitas 
Nalika abus ka daérah masjid, aya sababaraha korsi anu nyaman anu disayogikeun di palataran. Tatangkalan jeung kembang ngahias unggal juru Masjid Al-Imtizaj. Sanajan lokasina hareupeun jalan gedé, angkutan kota, beus kota, angkutan umum séjénna ngaliwat di hareup tapi teu kitu ngaganggu. Tapi nyaman jeung rada tiis lamun diuk di dinya. Wewengkon solat dibagi dua, nya eta awéwé jeung lalaki. Ti gapura, jamaah haji lalaki kudu turun sababaraha anak tangga pikeun asup ka tempat wudhu jeung tempat sholat. Samentara éta, awéwé kudu naek ka lantai dua.

 Rujukan 

Kategori:Islam
Kategori:Masjid di Jawa Kulon
Kategori:Arsitektur Tionghoa